Suresh 102 Views
నర్సింగ్‌పై నిషేధాన్ని పునఃసమీక్షిస్తే ఊరట: సుశీల్‌
న్యూఢిల్లీ: రియో ఒలింపిక్స్‌ ముందు రెజ్లర్‌ నర్సింగ్‌ యాదవ్‌ డోపింగ్‌ వివాదంలో చిక్కుకోవడానికి మరో రెజ్లర్‌ సుశీల్‌ కుమార్‌ హస్తం ఉందనే వాదన బలంగా వినిపించింది. అయితే ఇందుకు సంబంధించిన ఆధారాలు ఏమీ లభించలేదు. కాగా వరల్డ్‌ యాంటీ డోపింగ్‌ ఏజెన్సీ(వాడా) కోర్టు ఆఫ్‌ ఆర్బి ట్రేషన్‌ ఫర్‌ స్పోర్ట్స్‌ (సిఎఎస్‌)లో చేసిన సవాల్‌తో నర్సింగ్‌పై నాలుగు సంవత్సరాల నిషేదం పడింది.దీంతో రియో ఒలిం పిక్స్‌లో పాల్గొనకుండానే నర్సింగ్‌ నిష్క్రమించాడు.అయితే నర్సింగ్‌ యాదవ్‌ నిషేదంపై సుశీల్‌ కుమార్‌ మరోసారి పెదవి విప్పాడు.ఆ నిషేదాన్ని వాడా పున: సమీక్షిస్తే నర్సింగ్‌ యాదవ్‌కు ఊరట లభిస్తుందన్నాడు.అతనిపై విధించిన నిషేదాన్ని ఎత్తివేయాలన్నా,లేక తగ్గించాలన్న అది కేవలం వాడా చేతుల్లోనే ఉందన్నాడు. ఏ ఒక్క రెజ్లర్‌ నిషేదానికి గురైనా అతని కెరీర్‌ దాదాపు ముగిసిపోయినట్లేనని, అదే క్రమంలో రూల్స్‌ ద్వారా లబ్దిపొందే అవకాశం కూడా లేకపోలే దన్నాడు.ఇటీవల జరిగిన రియో ఒలింపిక్స్‌ నుంచి తాను అనూహ్యంగా వైదొలగడం మాత్రం ఇప్పటికి క్షమించరానిదేనని సుశీల్‌ పేర్కొన్నాడు.కాగా తాను ఒలింపిక్స్‌లో పాల్గొనకుండా వైదొలిగిన తీరును ఎప్పటికి మర్చిపోలేనన్నాడు.